8 जुलाई 2017 को आयकर विभाग ने करीब 250 करोड़ की टैक्स चोरी के शक में एक गुटखा बनाने वाली कंपनी के गोदाम, दफ्तर और घरों पर छापा मारा था। बता दें कि तमिलनाडु सरकार ने 2013 में गुटखा और पान मसाला समेत खाद्य तंबाकू पदार्थों के उत्पादन, स्टोरेज और बिक्री पर रोक लगा दी थी। छापे के दौरान विभाग को एक डायरी मिली जिसमें उन लोगों के नाम थे जिन्हें कथित तौर पर पैसे दिए गए थे। इनमें से एक नाम राज्य के स्वास्थ्य मंत्री विजयभाष्कर का भी था।